
CFRP wheel design for a Formula Student race car

Kulcsszavak: kompozit; kerék; felni; versenyautó
Dolgozatom célja a győri Széchényi István Egyetem hallgatói versenycsapata, az Arrabona Racing Team tizenegyedik generációs Formula Student versenyautójának kompozit felnijének megtervezése.
A tervezés lehető legmegfelelőbb kivitelezése érdekében szakirodalom kutatást végeztem a felnik és kerekek tervezéséről és a hozzájuk kapcsolódó gyártási technológiákról. Ezt követően versenytárs elemzést végeztem a Formula Student-ben elterjedt keréktárcsa- és felni kialakítások bemutatására céljából. Emellett bemutattam és megvizsgáltam az Arrabona Racing Team által korábban használt kerék- és felni megoldásokat is.
Először felvázoltam azokat a követelményeket és kritériumokat, amelyeknek a kompozit felniknek meg kell felelniük. E kritériumok célja a biztonságos működés, a versenyszabályzatnak megfelelés, valamint a jelenlegi és korábbi felfüggesztési konstrukciókkal való kompatibilitás biztosítása a minimális tömeg elérése mellett.
A tervezést a felhasználandó kompozit anyagok mérésének és azok eredményei segítségével létrehozott anyagkártyák bemutatásával kezdtem. Majd CAD program segítségével létrehoztam a felnik geometriáját, a gumikkal optimális érintkezés szemmel tartása mellett. Ezután bemutattam a megfelelő kompozit rétegrend megtalálása érdekében végzett végeselemes szimulációk előkészítését, futtatását és kiértékelését.
Végül összehasonlítottam az elkészült kompozit kerekeket a korábban használt konstrukciókkal, hogy bemutassam a tömegcsökkentést és a lehetséges jövőbeni fejlesztéseket.



